## El Consell concedix ajudes al lloguer de vivenda de la convocatòria de 2022 que el Botànic va denegar i ampliarà el crèdit per a cobrir més beneficiaris en la convocatòria actual

*** El DOGV publica la resolució per la qual es reconeixen ajudes al lloguer de 2022 que “la mala gestió del Botànic va deixar sense concedir”, segons el secretari autonòmic de Vivenda
* El total de beneficiaris de les ajudes 2022-23 “que no va resoldre el Botànic” arriba als 1.400, i cobraran “gràcies a l’esforç pressupostari de l’actual Consell”
* La Generalitat ampliarà el crèdit d’ajudes al lloguer 2023-2024, la qual cosa permetrà augmentar el nombre de beneficiaris en una segona resolució**

El secretari autonòmic de Vivenda, Sebastián Fernández, ha explicat que l’actual Consell “està pagant més de 6 milions d’euros, que van quedar pendents de la convocatòria de 2022 aprovada pel Botànic, a la qual cosa se suma la resolució de revocació parcial de les concessions de 29 de desembre de 2022, publicada just hui en el DOGV, que incrementa l’import en 403.858,54 euros”.

Sebastián Fernández ha manifestat que és “extremadament greu que el Botànic deixara sense ajudes al lloguer més de 1.400 beneficiaris amb dret a estes”, i ha confirmat que “és este Consell el que farà front a les sol·licituds que el Botànic no va concedir per un import superior a 6 milions d’euros”.

Així mateix, ha lamentat que “el Botànic no traguera la convocatòria d’ajudes al lloguer 2023-24 abans de deixar el Govern en juliol de 2023 i que l’actual Vicepresidència i Conselleria de Servicis Socials, Igualtat i Vivenda va aconseguir tirar avant en octubre de 2023 per a no desatendre la gran demanda social d’estes ajudes”.

El secretari autonòmic ha manifestat que “el Programa d’ajudes al lloguer 2023-24 ha patit una baixada en el pressupost inicial pel fet que heretem centenars de factures en els calaixos sense resoldre de l’anterior Govern del Botànic i ajudes al lloguer de 2022 no reconegudes per 6 milions d’euros, de les quals, des d’este Consell, hem hagut de fer-nos-en càrrec”.

Fernández ha anunciat, respecte a la recent resolució d’ajudes al lloguer 2023-24, que “s’ampliarà el crèdit per a cobrir més sol·licituds d’estes ajudes, ja que es tracta d’una primera resolució a la qual no es pot dotar de més diners, per a poder fer front a endarreriments”.

A més, Vivenda ha revisat les actuals bases per a la convocatòria 24/25 que s’han publicat enguany, i ha augmentat el preu màxim de lloguers subvencionables i han agilitat els tràmits perquè més gent puga beneficiar-se’n més ràpidament.

Fecha: 23/08/2024